
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/47/2026 8726201017 10. 06. 2026 JUDr. František Krasňan ECLI:SK:OSPP:2026:8726201017.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.XX.XXXX, bytom ako matka, zast. opatrovníkom Úradom práce, sociálnych vecí a rodiny Poprad, so sídlom Hraničná 13, 058 01 Poprad, dieťa rodičov: matky: C. B., nar. XX.XX.XXXX, trvale bytom D. XXX/X, XXX XX E., t. č. F. X. XXXX XX, XXX XX E. a otca: B. B., nar. XX.XX.XXXX, trvale bytom B. XXXX/XX, XXX XX E., v konaní začatom na návrh matky, o zvýšenie výživného takto rozhodol: I. S c h v a ľ u j e rodičovskú dohodu v tomto znení: Z v y š u j e výživné zo strany otca na mal. A. B., nar. XX.XX.XXXX zo sumy 150,- eur mesačne na sumu 250,- eur mesačne počnúc dňom 01.03.2026, ktoré sa otec zaväzuje platiť k rukám matky vždy do 15. dňa v mesiaci vopred až do doby, kým sa nezmenia pomery. Dlžné výživné za obdobie od 01.03.2026 do 31.05.2026 činí sumu 150,- eur, ktorú sa otec zaväzuje uhradiť do 15 dní od právoplatnosti tohto rozhodnutia. U p r a v u j e styk otca s maloletou tak, že tento je oprávnený sa stretávať s mal. A. posledných 10 kalendárnych dní každého mesiaca s prenocovaním bez prítomnosti matky. II. Žiaden z účastníkov
n e m á právo na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

